ครม. เห็นชอบกำหนดสินค้าและบริการควบคุมปี 2564 จำนวน 51 รายการ เช่นเดียวกับปี 2563
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรีมีมติเห็นชอบการกำหนดสินค้าและบริการควบคุมปี 2564 ตามมติที่กระทรวงพาณิชย์เสนอซึ่งเป็นผลจากที่ประชุมคณะกรรมการกลางว่าด้วยราคาสินค้าและบริการ หรือ กกร. โดยให้คงสินค้าและบริการควบคุม ปี 2564 เช่นเดียวกับ ปี 2563 จำนวน 51 รายการ แบ่งเป็น 46 สินค้า และ 5 บริการ กำหนดเป็น 11 หมวด ประกอบด้วย หมวดกระดาษและผลิตภัณฑ์ /หมวดบริภัณฑ์ขนส่ง /ปัจจัยทางการเกษตร /ผลิตภัณฑ์ปิโตรเลียม /หมวดยารักษาโรคและเวชภัณฑ์ /หมวดวัสดุก่อสร้าง /หมวดสินค้าเกษตรที่สำคัญ /หมวดสินค้าอุปโภคบริโภค /หมวดอาหาร /หมวดอื่นๆ และ11หมวดบริการสำหรับสินค้าและบริการควบคุมปี 2564 เช่น น้ำมันและไขมันที่ได้จากพืชหรือสัตว์ ผงซักฟอก บริการซื้อขาย และบริการขนส่งสินค้าสำหรับธุรกิจออนไลน์บริการรับชำระเงิน ณ จุดบริการ